Dagen før Storbritannias Grand Prix testet Racing Point-fører Sergio Perez positivt for SARS-CoV-2, og måtte derfor holde seg i isolasjon og kunne ikke kjøre dette løpet eller 70-årsjubileets Grand Prix helgen etter. Reservefører Nico Hülkenberg, som tidligere kjørte for deres forgjengere i Force India, ble satt inn som vikar for Perez. Perez var imidlertid tilbake i førersetet til Spanias Grand Prix, etter å ha testet negativt for COVID-19.